מגי וילנסקי

מגי וילנסקי (נולדה ב-24 בפברואר 1985) היא עיתונאית, מפיקת טלוויזיה ישראלית. הבעלים והמנכ"ל של חברת ההפקה MVM - "מגי וילנסקי מדיה בע"מ", המפיקה בין היתר את רצועות האקטואליה היומיות בערוץ רשת 13.

ביוגרפיה
וילנסקי נולדה בעיר סברדלובסק שברוסיה לסשה וילנסקי, עורך תוכן בעיתונות ומרינה וילנסקי, במאית סרטי תעודה. בשנת 1991, כאשר הייתה בת 6, עלתה לארץ עם משפחתה, שהתיישבה בקריית שמונה. וילנסקי נשואה לעורך הטלוויזיה רן אביטל. השניים מתגוררים ברמת גן.

קריירה עיתונאית 
וילנסקי החלה לעסוק בהפקה בהיותה בת 18, בתחילת דרכה עבדה בחברת "קודה תקשורת", שם הפיקה את התכנית "אישי" עם גיל ריבה עבור חברת הכבלים "HOT", ואת "שליש מהחיים" עם רינה מצליח עבור זכיינית ערוץ 2 "קשת". לאחר מכן עברה לחברת "טו-שוט" שם הפיקה את "שתולים" עם אורלי וילנאי עבור "קשת", "אנדרנלין" עם ענת גורן עבור "רשת" וסרטי וסדרות תעודה נוספים בשעות הפריים טיים עבור הזכייניות "רשת" ו"קשת".

בשנת 2010, מונתה למפיקה הראשית של הערוץ הים תיכוני. וילנסקי הייתה שותפה להקמת הערוץ, ניהלה את הפקת תוכניות המקור, רכש התוכניות, והייתה אחראית על תקציב הערוץ כולו.

בשנת 2012 עברה לזכיינית הטלוויזיה של ערוץ 2, "רשת", שם מונתה לתפקיד מפיקה אחראית, הכפופה למפיקה הראשית של "רשת" ולמנהל התוכניות, והייתה המפיקה האחראית של כל התוכניות היומיות וכן של משדרים מיוחדים. בין היתר הפיקה את התוכניות "העולם הבוקר", "למה לא סיפרת לי", הסיפור", "הבסטה של שגב", "בא לחדש לכם", "שעה בריאה", "יום בחיי ראש הממשלה", "אספת הורים", "סלבריישן", "כידון ובן סימון", "מדברים על זה", "בוקר ישראלי", "שאלה משפטית", "כושר ברשת", "שיחת היום" ועוד.

MVM - מגי וילנסקי מדיה בע"מ 
בשנת 2017 הקימה וילנסקי חברת הפקות עצמאית, "מגי וילנסקי מדיה בע"מ", המספקת שירותי הפקה עריכה ותוכן בנושאי תרבות ואקטואליה. מאז הקמת החברה היא מפיקה עבור רשת 13 את רצועות האקטואליה היומיות בהן וילנסקי גם עורכת אחראית. בין התוכניות: "הכול כלול", "לפני החדשות", "מאחורי הכסף", "חמש עם שרון גל" ו"הצינור". האחרונה זכתה בפרס האקדמיה הישראלית לטלוויזיה שנתיים ברציפות בשנים 2018–2019 ובנוסף בשנת 2021 זכתה בפרס כד החלב ע"ש מוטי קירשנבאום ז"ל על קידום תכנים חברתיים ואקטואליים.

בנוסף יוצרת החברה סדרות וסרטי תעודה עבור רשת 13.

נכון ל-2022, מועסקים בחברה כמאה עובדים.

מפיקות טלוויזיה ישראליות
מפיקי טלוויזיה ישראלים
רשת (זכיינית שידור)
מנכ"ליות ישראליות
מנכ"לים ישראלים
רמת גן: אישים
ישראליות ילידות ברית המועצות
ישראלים ילידי ברית המועצות
עולות בשנות ה-1990
עולים בשנות ה-1990
בוגרות תיכון קוגל
בוגרי תיכון קוגל
בוגרות המכללה האקדמית תל אביב-יפו
בוגרי המכללה האקדמית תל אביב-יפו
ישראליות שנולדו ב-1985
ישראלים שנולדו ב-1985